Prijedlog opisa aktivnosti za Školski kurikulum 
Centar izvrsnosti multimedije i jezika (CIMAJ)

Cilj: Program Centra izvrsnosti multimedije i jezika (CIMAJ) namijenjen je visokomotiviranim i potencijalno darovitim učenicima koji imaju interes za jezično izražavanje, pisanje, novinarstvo, fotografiju, film, web dizajn i montažu. Osnovna ideja programa je umrežavanje ovakvih učenika na razini škole, ali i grada i županije, pri čemu bi učenici bilježili vijesti iz svojih škola i prezentirali ih kroz članke, video uratke, društvene mreže i sl., putem medija osmišljenog samo za njih.
 Jedan od ciljeva ovog programa je uspostava modela izvješćivanja šire javnosti o postignućima škola, aktivnostima CI SDŽ i pozitivnim pričama lokalne zajednice putem kojeg će sudionici projekta  CIMAJ-a moći objavljivati svoje uratke, razmjenjivati ideje i iskustva i komunicirati sa drugim učenicima, na materinjem i na jezicima koje uče u školi i izvan škole.

Ishodi - Učenici će moći:
· Produbiti znanja u području jezika i jezičnog izražavanja, komunikacije i multimedije. 
· Usvojiti korake u izradi projekta - od ideje i provedbe do primjene i prezentacije. 
· Razvijati inovativnost, kreativnost, informacijsku i digitalnu pismenost.
· Razvijati istraživačko, projektno i suradničko učenje i ponašanje.
· Ojačati samopoštovanje i razvijati pozitivnu sliku o sebi.
· Razvijati vještine evaluacije i samoevaluacije te (samo)prezentacije.
· Surađivati s vršnjacima u planiranju i provedbi zadataka te razvijati suradničke i komunikacijske vještine, kao i vještine timskog rada. 

Namjena: Program CIMAJ namijenjen je učenicima koji imaju razvijen interes za jezično izražavanje, pisanje, novinarstvo i multimediju, a omogućuje im razvijanje znanja i vještina u području jezika i multimedije kao i generičkih kompetencija inovativnosti, kreativnosti, sposobnosti kritičkog mišljenja, informacijske i digitalne pismenosti te sposobnosti za istraživački i suradnički rad.
Provodi se projektno u matičnim školama, po mogućnosti uz ostvarenje suradnje s drugim školama, institucijama i udrugama na lokalnoj razini. 

Nositelji: CI SDŽ;  matične škole, koordinatori projekta 

Sudionici: zainteresirani učenici čije su škole odabrane za sudjelovanje u projektu temeljem javnog poziva

Način realizacije: Program će se provoditi u matičnim školama, a način realizacije ovisit će o ideji i načinu provedbe projekta, organizaciji unutar škole te ostvarenoj suradnji s drugim ustanovama. Provedba projekta završava prezentacijom na učeničkoj konferenciji te uspostavom modela prijenosa informacija iz škola na županijsku razinu. 

Način vrednovanja: na razini škole ovisi o organizaciji u školi; (samo)evaluacija uključenih učenika i odgojno-obrazovnih djelatnika; na razini SDŽ- prezentacija na konferenciji i nagrade za najuspješnije.
Vremenik: tijekom nastavne godine, u skladu s planom provedbe pojedinog projekta.


